инженери на духовната родина. [...]; Втората е усъвършенстваната банка за интелектуална собственост, повишаваща основната конкурентоспособност на предприятието чрез включване на инициативите на членовете на партията като опорна точка, действителното превръщане на преимуществата на партийното строителство в преимущества за развитие и превръщането на мъдростта на партията и масите в ефективност на развитието“ (53). Дружеството подчертава също така значимостта на своите свързани с партията дейности, както и значението на тяхното интегриране в дейностите на дружеството: „Партийният комитет на Jiangsu Zhongtian Technology Co., Ltd. е удостоен с почетното звание „Advanced Grassroot Party Organisation of Jiangsu Province“ („Модерна партийна организация на местно равнище на провинция Jiangsu“) и става единственото предприятие в провинция Jiangsu, получило тази чест. През последните години под ръководството на Xue Jiping — образцов национален работник, партиен секретар и председател на съвета на директорите — партийният комитет на Zhongtian Technology винаги се е придържал към водещата идеология за „поставяне на акцент върху партийното строителство на основата на развитие и насърчаване на развитието чрез партийно строителство“ и активно е изследвал стандартизирани и интегрирани модели за изграждане на партията, като е фокусирал вниманието си върху интегрирането на партийните модели по строителство в производството и стопанската дейност, подробните процедури за управление и развитието на културата на предприятието“ (54).
 (102)
 Комисията направи констатации и относно влиянието на ККП върху друг производител на КОВ със значително вътрешно производство и износ на разглеждания продукт за ЕС — групата Hengtong. Въпреки че дружеството е частно, то публикува информация за ролята и влиянието на ККП, членството в ККП и партийните комитети в дружеството, както и за начина, по който то се придържа към държавните стратегии в своите дейности: „Без реформата и политиката на отваряне днес нямаше да има Hengtong; по отношение на бъдещото развитие на Hengtong — знамето на партията трябва да бъде издигнато високо в предприятието. Cui Genliang, секретар на партийния комитет и председател на съвета на директорите на групата Hengtong, заяви, че партийният комитет на групата Hengtong никога не е забравял първоначалната си цел, винаги е помнил своята мисия и ще продължава да закалява „червения двигател“ на партийното строителство, да определя ролята на нарастващите възможности през новия етап от развитието на предприятието и да се стреми да намира отговор на въпросите от ерата на висококачественото развитие. [...] Чрез системата „един човек на две позиции“, която дава възможност едно и също лице да бъде секретар на партията и ръководител на дружеството, настоящите 32 длъжности на секретари на партийната организация на групата Hengtong се поемат от генералните директори на всяко дружество и ефективността на работата по партийното строителство е включена в цялостната оценка на дъщерните дружества. [...] На всеки две години партийният комитет на групата [Hengtong] провежда партиен семинар по строителството, за да формулира партийния работен план на групата като план предписание за работата през годината на всеки клон на партията, като всеки клон на партията избира иновативно „действие по избор“ за насърчаване на корпоративния клон да прегърне консолидираната цел и да създаде партиен „боен екип“ на групата, да гарантира, че партийните членове от персонала се фокусират върху постигането на